লালবাজারে আসার পর পরিস্থিতি প্রতিকূল দেখে রাজন্য তার সব অপরাধ স্বীকার করে নিল। এমন কি সমরেশের সঙ্গে তদন্তকারী অফিসারদের চাপে সে এটাও স্বীকার করল যে, দাসবাবুর বাড়ি থেকে মূর্তিটা সেই চুরি করেছিল! কিন্তু এখনো সে বিক্রি করার সুযোগ পায়নি। তার কারণ পুলিশ যেভাবে খোঁজাখুঁজি শুরু করেছে, তাতে করে কোথাও বিক্রি করতে গেলে ধরা পড়ে যাবার সমূহ সম্ভবনা। রাজন্য বর্ন ক্রিমিনাল নয়; তাই তার সাথে কোনো মূর্তি পাচারকারির যোগাযোগ নেই। কিন্তু সে ঝোঁকের মাথায় কাজটা করেছিল কিছুটা টাকার প্রয়োজন ও সোনাইদের একটু শিক্ষা দেবার জন্যই এবং ভেবেছিল পরে পরিস্থিতি থিতিয়ে এলে সে মূর্তিটাকে কোনো বিদেশী ক্রেতার কাছে চড়া দামে বিক্রি করে দেবে। তাতে করে টাকাও আসবে এবং সোনাইদের সৌভাগ্যের ওপরে হানা যাবে একটা আঘাত!